**Trakassering** er handlinger, unnlatelser eller ytringer som har som formål eller virkning å være krenkende, skremmende, fiendtlige, nedverdigende eller ydmykende. For å regnes som trakassering må det oppleves som urimelig og uønsket av den som utsettes for det. Trakassering kan være enten en isolert eller gjentatt hendelse, men ordet brukes som et synonym til mobbing siden de fleste norske lover som skal gi personer vern mot slike handlinger bruker ordet trakassering, ikke mobbing.

Ordet
-----

Det norske ordet er hentet fra det franske *tracas* (verbalform: *tracasser*) som betyr «uorden, støy». Ordet kan også opptre i formen trakasseri. Synonymer er *mobbing* og *sjikane*. Ordet *sjikane* kommer også fra fransk og forklares i *Bokmåls-* og *Nynorskordboka* som «vanærende krenkelse», «smålig, personlig forfølgelse» og «spott».

#### Det er viktig å vurdere skillet mellom ordene trakkassering og konflikt.

Ved å vurdere ordet trakassering I betydning av: Uønsket uoppfordret ensidig negativ handling(er), som en konflikt, har man tatt stilling til at det er en konflikt.

Den aktive underforståtte handlingen implisitt i omforming fra mobbing/trakassering til konflikt, er en påstand og en dom mot den uskyldige, som blir påført uønsket uoppfordret ensidig negativ handling(er). Dette blir gjort uten å forkynne anklager. Den anklagede har da heller ikke anledning til å forsvare seg, og blir dømt skyldig uten å engang få vite at det har vært en rettssak.

|  |
| --- |
|  |
| Handling:
Elevene slår hverandre. |  | TRAKASSERING
og
KONFLIKT
er
100 %
forskjellige
i spørsmål om
USKYLD |  |  | Handling:
Den ene eleven er utsatt for **uønsket uoppfordret ensidig handling(er).** |
| = | Begge handler, begge er subjekter | = | Den ene eleven handler og er subjekt. | Den andre 

eleven er 
objekt. |
| = | Begge har skyld | = | Én har skyld | Én er uskyldig |
| = | 

|  |
| --- |
| Konflikt |

 | = | 

|  |
| --- |
| **Trakassering**
(Mobbing defineres av Arbeidstilsynet som «trakassering over tid»). |

 |
|  |

Norge
-----

I juridisk sammenheng i Norge er trakassering definert som «handlinger, unnlatelser eller ytringer som virker eller har til formål å virke krenkende, skremmende, fiendtlige, nedverdigende eller ydmykende» og er forbudt når det finner sted på grunnlag av «etnisitet, nasjonal opprinnelse, avstamning, hudfarge, språk, religion eller livssyn».

I henhold til Arbeidstilsynet er det trakassering «når en eller flere personer gjentatte ganger over tid blir utsatt for negative handlinger fra en eller flere personer. Dette kan for eksempel være uønsket seksuell oppmerksomhet, plaging, utfrysing, fratakelse av arbeidsoppgaver, eller sårende fleiping og erting.» I tillegg er det en ubalanse i styrkeforholdet, for eksempel mellom en ansatt og en arbeidsleder, når trakassering eller mobbing forekommer.

Arbeidsmiljøloven sier at «Arbeidstaker skal ikke utsettes for trakassering eller annen utilbørlig opptreden»

Se også
-------

* Seksuell trakassering, uønsket og plagsom seksuell oppmerksomhet
* Krenkelse
* Hersketeknikk
* Personforfølgelse, tvangsmessig forfølgelse og opptatthet av en annen person som ofte finner besettelsen plagsom

Referanser
----------

1. ↑  «Lov om likestilling og forbud mot diskriminering (likestillings- og diskrimineringsloven) - Lovdata». *lovdata.no* **(norsk)**. Besøkt 25. november 2017.
2. ↑  Arne Martin Jakobsen. «Trakassering og mobbing på arbeidsplassen - Magma». *www.magma.no*. Besøkt 25. november 2017.
3. ↑  Oppslagsordet «trakasseri» i *Bokmåls-* og *Nynorskordboka*
4. ↑  Oppslagsordet «trakasseri» i *Ordbog over det danske Sprog*
5. ↑  Oppslagsordet «sjikane» i *Bokmåls-* og *Nynorskordboka*
6. ↑  «diskrimineringsloven om etnisitet, §9». *lovdata.no*. Besøkt 2. juli 2016.
7. ↑  Diskrimineringsloven, §§ 4–5
8. ↑  Hva er mobbing og trakassering? Arkivert 20. juli 2012 hos Wayback Machine. Arbeidstilsynet
9. ↑  «Lov om arbeidsmiljø, arbeidstid og stillingsvern mv. (arbeidsmiljøloven) - Kapittel 4. Krav til arbeidsmiljøet1 - Lovdata». *lovdata.no* **(norsk)**. Besøkt 25. november 2017.
10. ↑  Artikkelen «Seksuell trakassering» i *Store norske leksikon*

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** BNF **·** BNF (data) **·** BBC Things
 |